Misa (ežeras)
54°42′18″ š. pl. 24°53′19″ r. ilg.﻿ / ﻿54.70500°š. pl. 24.88861°r. ilg.﻿ / 54.70500; 24.88861 Misa – ežeras Lietuvoje, Trakų rajone, 2,5 km į šiaurės vakarus nuo Bražuolės. Ežero ilgis iš vakarų į rytus – 0,15 km, plotis – iki 0,1 km. Altitudė 118,7 m. Krantai žemi, pelkėti. Pakrantės apaugę medžiais ir krūmynais, tik šiaurrytinėje pakrantėje plyti pievos. Pietvakariuose išteka upeliukas link netoliese tekančios Bražuolės upės (Neries intakas). Į rytus įsikūręs Gratiškių kaimas.